stanford-oval/wikipedia huggingface dataset:
ספרינגס
היסטוריה

השם ספרינגס ניתן לאזור עוד לפני הקמת העיר בסוף המאה ה-19 על ידי מודד הקרקעות ג'יימס ברוקס. הוא כנראה נתן את השם ספרינגס (מעיינות באנגלית) בגלל ריבוי המעיינות באזור. אבל לפי סיפור אחר הוא רצה לקרוא למקום על שמו, אך מכיוון ששמו ברוקס דמה כל כך למילה "broek" (מכנסיים) באפריקאנס, הוא חשש שהחקלאים האפריקאנרים באזור ילעגו לו.
ב־16 בספטמבר 1884 פורסמה המפה הרשמית של ספרינגס בפרטוריה. בתחילה, ערך הקרקע היה שווה ל־200 ראנד. אך גילוי הפחם והזהב וכרייתו שלאחר מכן הגדיל את הערך האדמה במידה ניכרת.
הפחם שהתגלה בספרינגס היה באיכות טובה ובשנת 1888 נחתם החוזה הראשון לכריית פחם באזור. בתחילה הכרייה הייתה בקנה מידה קטן, אך עלתה כשהוקם המכרה המזרחי הגדול. מסביב למכרה היו מספר בתי ברזל גלי, ואף על פי שהיו מספר מלונות קטנים וסוחרים כלליים, ספרינגס עדיין לא הייתה עיר. היישוב גדל ובשנת 1902 מונתה ועדת בריאות שתשמור על בנייתם ומיקומם של מבנים וגם על ההיגיינה בעיירה הגדלה. בשנת 1899 התגלה זהב בחווה גדולד ומספר מכרות זהב נפתחו בספרינגס.
באפריל 1904 הוכרזה האזור כעיירה שקיבל את השם המקום ספרינגס, ועדת הבריאות הוחלפה על ידי מועצת עיר, והיא פרחה כעיירת כורים. בשנת 1962 ייצר ספרינגס 10% מזהב המדינה ו-9% מהאורניום שלה. עם זאת, בסוף שנות ה-60 של המאה העשרים רוקנו המכרה האחרון בעיר, מכרה דחהפונטיין (מילולית: Daggafonteinmyn). העיירה לא מתה, אלא התפתחה למרכז תעשייתי.
ספרינגס הוא כיום אחד ממרכזי התעשייה של ויטווטרסראנד וגם השער המזרחי של חאוטנג לכיוון מפומלנגה וצפון קוואזולו-נטאל. הכרייה הוחלפה בתעשיות ייצור והנדסה בעלות חשיבות כלכלית; מוצרי האזור כוללים מתכות מעובדות, כימיקלים, נייר ומוצרי מזון.
קהילה יהודית

עד לסוף שנות התשעים של המאה העשרים הייתה קהילה יהודית גדולה בספרינגס. היו שם שני בתי כנסת, עם בסך הכל 300 משפחות. היום (2021) רוב הקהילה עזבה ליוהנסבורג, קייפטאון, או היגרה לישראל, אוסטרליה, ארצות הברית, ובריטניה.
ננו-סיב

ננו-סיבים הם סיבים זעירים בעלי קוטר הקטן ממיקרון אחד (מיקרון =‏ nm‏1000). הפקת הננו-סיבים נעשית בדרך כלל מתרכובות כמו טיטניום דו-חמצני
, צורן דו-חמצני, תחמוצת האלומיניום (אלומינה) ועוד חומרים קראמיים
 אחרים.
לשם השוואה, קוטרו של ננו-סיב קטן בכשלושה סדרי גודל מקוטרה של שערה אנושית שקוטרה הממוצע הוא כ-100µm. לננו-סיבים שימושים רבים ומגוונים, בין היתר ניתן למצאם בתחומי רפואה, טקסטיל, תהליכי סינון וכדומה.
סינתזה

ישנן שתי שיטות עיקריות לסינתזת הננו-סיבים: טוויה אלקטרונית, שהיא השיטה הנפוצה, ובשיטת ה-bicomponent fibers
. הפקת הננו-סיבים נעשית בדרך כלל מתרכובות כמו טיטניום דו-חמצני (TiO2), צורן דו-חמצני (SiO2), תחמוצת האלומיניום (אלומינה) (Al2O3), ועוד חומרים קראמיים אחרים. הסינתזה בדרך כלל מורכבת משני שלבים עיקריים: בשלב הראשון נוצר פולימר אורגני ננוסיבי העשוי ממלחים אנאורגניים או תרכובות אורגנומתכתית על ידי טכניקת טווייה אלקטרונית קונבנציונלית. בשלב השני הופכים את הפולימר לקרמיקה על ידי חום.
סינתזה > טוויה אלקטרונית

טוויה אלקטרונית היא טכנולוגיה פשוטה המאפשרת טווית סיבים ממגוון חומרים שונים כגון פולימרים, חומרים מרוכבים וחומרים קרמים. הטוויה נעשית על ידי הפעלת מתח חשמלי גבוה בין נוזל בעל צמיגות גבוהה אשר נמצא בקצה מחט, לבין מצע מוארק. הטיפה בקצה המחט נמשכת בכיוון קווי השדה והנוזל מקבל צורה קונית (Taylor cone) כאשר המתח גבוה מספיק, הכוח על הטיפה בקצה גבוה דיו על מנת להתגבר על מתח הפנים של הנוזל וסילון דק פורץ ממנו. הממס מתנדף והסילון מתהווה לסיב.
על ידי שינוי פרמטרים שונים בזמן יצירת הסיבים, כמו מתח חשמלי, ניתן לייצר סיבים בעלי תכונות שונות.
בטכנולוגיה זו ניתן לייצר סיבים בעלי יחס שטח פנים לנפח גדול מאוד (יחס זה גדול עד פי 100 מהיחס בסיבים המיוצרים בשיטות אחרות), יתרון זה מקנה לסיבים גמישות גבוהה בשטח הפנים ותכונות מכניות שלא ניתן להשיג בטוויה קונבנציונלית.
סינתזה > סיבים ביקומפוננטים

שיטת יצירה נוספת היא בשיטת סיבים ביקומפוננטים (Bicomponent fibers)
. בשיטה זו שני פולימרים עוברים שיחול (אקסטרוזיה) דרך אותו ספינרט כך שמקבלים סיב המורכב משני הפולימרים. שיחול הוא תהליך שבו שני פולימרים גולמיים נדחסים לתוך כלי מחומם ונלחצים החוצה אל הפיה (הספינרט). צורת הפיה תקבע את חתך הרוחב הסופי של הפולימר החדש שנוצר. באמצעות שיטה זו מקבלים סיבים בעלי תכונות של שני הפולימרים.
שימושים וישומים

לננו-סיבים שימושים רבים בתחומים שונים. לננו-סיבים יחס גבוה בין שטח הפנים שלהם לנפח, דבר המקנה להם תכונות מיוחדות המאפשרות אינטראקציה רבה בין הסיבים עם הסביבתם.
שימושים וישומים > שיגור תרופות

שיגור תרופות היא שיטה או תהליך טכנולוגי מתחום הננו-רפואה בו תרכובות תרופתיות מכוונות לאתר מטרה כדי להשיג השפעה רפואית טיפולית יעילה בבני-אדם או בבעלי חיים תוך צמצום השפעות הלוואי. השימוש בננו-סיבים כנשאי תרופות מתבצע במספר דרכים וביניהם קשירת התרופה לפולימר או הכנסת התרופה לחלל הפנימי של הסיב. שחרור התרופה מהננו-סיבים באתר המטרה מתאפשר במספר דרכים: הפרשה ו/או דיפוזיה מתוך הסיב או פירוק עצמי של הסיב באתר המטרה.
שימושים וישומים > טקסטיל

לננו-טכנולוגיה יש השפעה גם על תעשיית הטקסטיל המסורתית. ניתן לטוות ננו-סיבים ולקבל ננו-בדים בעלי תכונות שלא קיימות בבדים הרגילים כגון יכולת ניקוי עצמי, עמידות הבדים לאורך שנים, דחיית מים (ציפויים דוחי מים), עמידות אנטיבקטריאלית וכו'.
שימושים וישומים > סינון אוויר

באוויר ישנם מזהמים רבים כמו מיקרואורגניזמים, אלרגנים, עשן של סיגריות, אבק וכו' בעלי השפעה שלילית על הבריאות. גודלם של חלקיקים מזהמים הוא לרוב בקנה מידה של מיקרונים ולכן הם לא יכולים להיות מסוננים על ידי מסננים רגילים. ישנם מקומות בהם סינון של חלקיקים קטנים במיוחד הוא הכרחי, למשל בחדרים נקיים. בניית מסננים מהסוג הזה נעשית על ידי טוויה חשמלית ישירה של הסיבים על המשטח המסנן של מתקן הסינון. ננומסננים יכולים לסנן חלקיקים בגודל עד 100 ננומטר.
שימושים וישומים > טיהור מים

הודות לגודלם הזעיר של ננו-סיבים ניתן גם לטהר מים על ידי סינונם. למשל, אספקת המים לאסטרונאוטים לחלל היא אחת הבעיות שבהן נתקלה NASA, סוכנות החלל של ארצות הברית. עלות שיגור של גלון מים אחד (כ-3.7 ליטר) הוא 83,000$ ולכן מיחזור המים בחלל הוא תהליך הכרחי. בשנת 2002 נחתם הסכם בין NASA לבין חברת Argonide Corporation שהם יפתחו מערכת טיהור מים שתוכל לעבוד בחלל. החברה פיתחה אמצעי סינון מיוחד, עשויים ננו-סיבים מתחמוצת האלומיניום, המאפשר סינון וירוסים וחיידקים מהמים וכך לטהר את מי השתיה. החומר המסנן נקרא NanoCeram שקוטרו אינו עולה על 2 ננומטר.
פיתוחים לפילטור מים נעשים גם בישראל. הודות לגודלם הזעיר של הסיבים ניתן לארוג מסננות דקיקות מחומרים אנטי בקטיריאלים (כגון כסף) וליצור מסננות למי שתייה במקומות מזוהמים.
שימושים וישומים > רפואת שיניים

ניצול נוסף של הננו-סיבים נמצא בתחום רפואת השיניים, כדבק דנטלי עמיד במיוחד. החומר החדשני מורכב מננו-סיבים ופולימרים, יחליף בעתיד את "סתימות האמלגמה" הכהות.
נמצא שהחומר פוליאסתראמיד היפר מסועף (hyper-branched (HB) polyesteramide) עומד בתנאי לחיצה גבוהים במיוחד (תנאי הנדרש לחומרים המשתמשים בהם לסתימות) לעומת החומרים הדנטליים הקיימים היום בשוק. השילוב של ננו-סיבים בחומרים דנטליים נמצא בשלבי פיתוח סופיים ובזכות ראשוניותה ומקוריותה זכה מחקר זה להצגה בכנסים המובילים בתחום הדנטלי. הננו-חלקיקים מבוססים על ננו-סיבים שיוצרו בשיטה מיוחדת. קוטרם של סיבים אלו הוא כמה עשרות ננומטרים ויכולתם לחזק חומרים דנטליים תוך ניצול שטח הפנים הגדול הקיים בננו סיבים. הסיבים גורמים להעלאת הכוח ללחיצה ומניעת התכווצות בהקשיה ובכך מונעים היווצרות סדקים ושברים בסתימות הלבנות.
המשך המחקרים לשילוב ננו-טכנולוגיה בחומרים דנטליים יעשה בשיתוף פעולה עם מרכזי מחקר בארצות הברית ובמימון הקרן הלאומית לבריאות NIH.
יוזמה זו היא הראשונה מסוגה בעולם המשלבת ננו-טכנולוגיה ברפואת שיניים.
שימושים וישומים > ננו-סיבים בישראל

כיום ישראל היא מעין מעצמת ננו-טכנולוגיה. קיימים גופי מחקר רבים וכן חברות הזנק רבות החוקרים ועוסקים בתחום הננו-טכנולוגיה. כמעט בכל אוניברסיטה בארץ קיים מכון למחקר הננוטכנולוגיה. השקעה רבה בחקר הננו באה מקרנות מדעיות ממשלתיות.
למשל, במחקר פורץ דרך של אוניברסיטת תל אביב יחד עם המכון הטכנולוגי של מסצ'וסטס (MIT) פיתחו רקמת שריר פועמת מתאים שאותם זרעו על ביו-חומרים ששזרו בהם סיבי זהב בגודל ננומטרי. זהב היא מתכת מוליכה טוב ולכן מאפשרת פעימה טובה ובו זמנית של כל התאים. התוצאה היא רקמה פועמת שניתן להשתיל ברקמת לב פגוע אחרי התקף לב ומאפשרת לו לתפקד טוב יותר.
ראו גם

ננו-חוט
ננו-חומרים
ננוטכנולוגיה
ספרינגדייל (ארקנסו)

| --- | --- |
סמל ספרינגדייל

מלמעלה עם כיוון השעון: הנטורלס במשחק, מוזיאון שילה, שדרות אמה, בית הספר התיכון הישן, מטה חברת טייסון
 מדינה:  ארצות הברית ארצות הברית
 מדינה:  ארקנסו ארקנסו
 מחוז:  וושינגטון ובנטון
 שפה רשמית:  אנגלית
 תאריך ייסוד:  1838
 שטח:  109 קמ"ר
 גובה:  403 מטרים
 אוכלוסייה:  ‏
  ‑ בעיר:  84,161 (1 באפריל 2020)
  ‑ במטרופולין:  546,725 (2020)
  ‑ צפיפות:  1,710 נפש לקמ"ר (2020)
 קואורדינטות:  36°10′53″N 94°8′45″W﻿ / ﻿36.18139°N 94.14583°W﻿ / 36.18139; -94.14583
 אזור זמן:  UTC -6
 http://www.springdalear.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ספרינגדייל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ספרינגדייל(למפת ארקנסו רגילה) ליטל רוק פורט סמית' פאייטוויל ג'ונסבורו קונוויי רוג'רס פיין בלאף טקסארקנה טקסס א ו ק ל ה ו מ ה  מיזורי טנסי מיסיסיפי לואיזיאנהספרינגדייל(למפת ארקנסו מוגדלת) ליטל רוק פורט סמית' פאייטוויל ג'ונסבורו קונוויי רוג'רס פיין בלאף טקסארקנה טקסס א ו ק ל ה ו מ ה  מיזורי טנסי מיסיסיפי לואיזיאנהספרינגדייל  he tabBackground:;tabBorder:#aaa;defaultTab:0;
ספרינגדייל (באנגלית: Springdale) היא העיר הרביעית בגודלה במדינת ארקנסו שבארצות הברית. היא שוכנת על שטחם של מחוזות וושינגטון ובנטון שבצפון-מערב ארקנסו, על מישור ספרינגפילד בלב הרי אוזרקס. העיר מונה כ-84,161 תושבים בשנת 2020 לפי מפקד האוכלוסין של ארצות הברית.
ספרינגדייל מהווה כבר שנים רבות מרכז תעשייתי חשוב לאזור. בנוסף לכמה חברות הובלה, שוכן בה המטה העולמי של טייסון פודס (Tyson Foods), חברת ייצור הבשר הגדולה בעולם.
ספרינגדייל נוסדה ב-1838 ובמקור נקראה "שילה" (Shiloh). ב-1840 נוסדה בה כנסייה בפטיסטית. במהלך מלחמת האזרחים האמריקאית עלתה הכנסייה באש, אך ב-1868 היא נבנתה מחדש. ב-1878 התאגדה העיר תחת השם ספרינגדייל. השם שונה כבר ב-1872 כאשר הגישה העיר בקשה להקמת סניף דואר.
בסוף המאה ה-20 ובתחילת המאה ה-21 חוותה ספרינגדייל צמיחה מהירה ובין מפקד האוכלוסין של 1990 לבין זה של 2010 נרשם גידול של 133% באוכלוסייתה. במהלך תקופה זו, הוקמו בעיר מוזיאון שילה להיסטוריה של אוזרק, הקמפוס המקומי של הקולג' הקהילתי של צפון-מערב ארקנסו וקבוצת הבייסבול, צפון-מערב ארקנסו נטורלס, מהליגה הזוטרה, עברה במגרש ארבסט שבספרינגדייל. חברת טייסון ממשיכה להיות המעסיק הגדול ביותר בספרינגדייל וחותמה ניכר בכל רחבי העיר. מוסדות ציבוריים רבים בה נקראים על שם החברה, כולל מרכז פנאי, פארקים ובתי ספר. ב-2013 חתם מושל ארקנסו, מייק ביבי, על חוק המכיר בספרינגדייל כ"בירת בשר העוף של העולם".
הערות שוליים

↑  "American FactFinder". United States Census Bureau.
↑  Ostlind, Emilene (March 21, 2011). "The Big Four Meatpackers". High Country News. Retrieved November 19, 2013.
↑  history of Springdale from the Washington County website
1 2  Stewart, Charles W. (March 1, 2012). "Springdale (Washington and Benton Counties)". Encyclopedia of Arkansas History and Culture. Butler Center for Arkansas Studies at the Central Arkansas Library System. Retrieved July 20, 2013.
↑  "House OKs naming Springdale world's poultry capital". Arkansas Business. April 2, 2013. Retrieved November 19, 2013.
↑  An Act to Name the City of Springdale, Arkansas, The Poultry Capital Of The World; And For Other Purposes, Act No. 767 of April 5, 2013. Retrieved on November 19, 2013.
| --- | --- |
בקרת זהויות :  NLI: 987007559706105171  GND: 5313208-7  LCCN: n82124078  MusicBrainz: 91a7f5a4-176f-4e06-9b1e-70db9515540d  VIAF: 139580018   WorldCat (עם VIAF): 139580018
ספיואה רחב-מקור

| ספיואה רחב-מקור |
| --- | --- |
 ספיואה רחב-מקור
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: ספיואות
סוג:: ספיואה רחב-מקור
מין:: ספיואה רחב-מקור
שם מדעי
 Sapayoa aenigma ‏הארטרט, 1903
תחום תפוצה


ספיואה רחב-מקור (שם מדעי: Sapayoa aenigma) היא ציפור שיר יחידה בסוג ובמשפחתה - ספיואות (Sapayoidae) - המצויה ביערות הגשם של פנמה ואקוודור באמריקה הדרומית. על פי כמה חוקרים היא שייכת למשפחת הטירניים, אליה שויכה בעבר.
מיונה של ציפור זו היה שנוי במחלוקת. מתחילה היה ברור שהיא קרובה אל הטירניים ואל המנקיניים, אך בבדיקות נוספות נמצא, שהיא קרובה גם לרחבי-מקור, לפיטיים ולאסיטיים, המצויים בעולם הישן. המחלוקת הסתיימה במיונה של ציפור זו למשפחה עצמאית.
אורכה של הספיואה 13–15 ס"מ ומשקלה עד 20 גרם. היא בעלת מקור רחב וכהה ונוצות ירוקות כהות. זנבה ירוק וארוך וחזה רחב ובעל נוצות צהבהבות. היא מעופפת בין הענפים ביער אך נראית גם באזורי נחלים וביצות.
הספיואה היא ציפור ביישנית הנחבאת בין ענפי היער ואינה נצפית לעיתים קרובות. עם זאת, מצב השימור שלה מוגדר ללא חשש.
הספיואה מצויה בזוגות או בחבורות קטנות מעורבות עם מינים דומים. היא אורבת ביער לחרקים מעופפים, אותם היא חוטפת תוך כדי מעוף.
הערות שוליים

↑  ספיואה רחב-מקור באתר הרשימה האדומה של IUCN
ספרינגפילד (אוהיו)

| --- | --- |

כיכר במרכז העיר
 מדינה:  ארצות הברית ארצות הברית
 מדינה:  אוהיו אוהיו
 מחוז:  קלארק
 ראש העיר:  וורן ר. קופלנד
 תאריך ייסוד:  1801
 שטח:  66.04 קמ"ר
 גובה:  298 מטרים
 אוכלוסייה:  ‏
  ‑ בעיר:  58,662 (1 באפריל 2020)
  ‑ צפיפות:  925.3 נפש לקמ"ר (2010)
 קואורדינטות:  39°55′37″N 83°48′15″W﻿ / ﻿39.926944444444°N 83.804166666667°W﻿ / 39.926944444444; -83.804166666667 
 אזור זמן:  UTC -5
 ci.springfield.oh.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ספרינגפילד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ספרינגפילד(למפת אוהיו רגילה) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריספרינגפילד(למפת אוהיו מוגדלת) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריספרינגפילד  he tabBackground:;tabBorder:#aaa;defaultTab:0;
ספרינגפילד (באנגלית: Springfield) הוא מושב המחוז של מחוז קלארק אשר בדרום-מערב מדינת אוהיו שבארצות הברית, כ-75 קילומטרים מקולומבוס ו-25 קילומטרים מדייטון.
דמוגרפיה וגאוגרפיה

על פי מפקד האוכלוסין של ארצות הברית, נכון לשנת 2010 היו בעיר 60,608 תושבים, 24,459 משקי בית ו-14,399 משפחות. 75.2% מהתושבים הם לבנים, 18.1% אפרו-אמריקאים, 0.3% אינדיאנים, 0.8% אסיאתים, ו-4.0% משני גזעים או יותר.
העיר משתרעת על שטח של כ-66.04 קילומטרים רבועים, מתוכם 65.50 קמ"ר שטחים יבשתיים ו-0.54 קמ"ר שטחי מים.
תושבים נודעים מספרינגפילד

תושבים נודעים בולטים אשר נולדו בספרינגפילד כוללים את:
ליליאן גיש (1893–1993) - שחקנית קולנוע וטלוויזיה.
ברניס אבוט (1898–1991) - צלמת.
ג'סטין צ'יימברס (נולד ב-1970) - דוגמן ושחקן.
ג'ון לג'נד (נולד ב-1978) - מוזיקאי.
סויוז 13

סויוז 13 (ברוסית: Союз 13, "ברית 13") היא חללית סויוז שהמריאה ב-18 בדצמבר 1973 מקוסמודרום בייקונור שבקזחסטן כשעל סיפונה זוג קוסמונאוטים.
צוות

פיוטר קלימוק
ולנטין לבדב
צוות > צוות גיבוי

לב וורוביוב
ולדימיר יאזדובסקי
למעשה זה היה הצוות הראשי שבהתאם להחלטה שהקבלה ב-7 בדצמבר (כשבועיים לפני השיגור) הוחלף.
תיאור הטיסה

"סויוז 13" שוגרה ב-18 בדצמבר 1973 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.
המטרה הייתה המשך בדיקות של דגם משופר של חללית. הצוות היה מצויד במערכת לצפייה בכוכבים מדגם "אוריון-2". המכשיר העיקרי של המערכת היה טלסקופ אולטרה סגול. במקור המערכת הייתה צריכה מוצבת בתחנת חלל. לאור בעיות עם תחנות חלל ראשונות ששוגרו הוחלט להסב אות הלטיסה בחללית מדגם "סויוז". במהלך הטיסה בוצעו כ-10 אלף צילומים בהם צולמו אלפי כוכבים. לאור היקף המידע הגדול שהתקבל, תוצאות סופיות אחרונות פורסמו רק בשנת 1984.
בנוסף לכך בוצעו צילומים רבים של כדור הארץ ומחקרים בתחומי הרפואה וביולוגיה.
לאחר השלמת תוכנית הטיסה החללית נחתה ללא בעיות באזור קזחסטן כמתוכנן.
סטיב קוקס

| --- | --- |
אין תמונה חופשית
 לידה:  11 במאי 1958 (בן 66) שריבפורט, ארצות הברית 
 לאום:  ארצות הברית
 עמדה:  בועט, מרחיק
 גובה:  1.9 מטרים
 משקל:  88 קילוגרם
 מכללה:  אוניברסיטת אוקלהומה
 דראפט:  דראפט ה-NFL‏ 1981, קליבלנד בראונס, סבב 5, מספר 134
 קבוצות כשחקן
 1981–1988:  קליבלנד בראונס (1981–1984)   וושינגטון רדסקינס (1985–1988)
 הישגים כשחקן
 זכייה בסופרבול XXII
 
סטיבן קוקס, (באנגלית: Stephen Cox; נולד ב-11 במאי 1958 בשרבפורט, לואיזיאנה) הוא שחקן פוטבול אמריקני לשעבר בליגת ה-NFL. את קריירת הפוטבול החל קוקס באוניברסיטת ארקנסו. לאחר שסיים את לימודיו נבחר על ידי קליבלנד בראונס בדראפט של שנת 1981 כבועט וכמרחיק עבור הקבוצה. ב-1985 עבר קוקס לוושינגטון רדסקינס שם שיחק עד שפרש ב-1988. יחד עם הרדסקינס זכה בסופרבול XXII.
קוקס נודע כאחד הבועטים האחרונים בליגת ה-NFL שהשתמש בשיטת "סטרייט א-האד" - שיטה בה הבועט מתרחק כמה צעדים מהכדור ובועט בו בקצות אצבעותיו. ב-21 באוקטובר 1984 הכניס קוקס שער שדה ממרחק 60 יארדים. באותה עת זה היה השער השני הרחוק ביותר. מאז רק שבעה בועטים הצליחו להכניס שער שדה ממרחק זה או רחוק יותר.
סאב ארבן

| --- | --- |
אין תמונה חופשית
 לידה:  22 באוקטובר 1999  (בן 24) נייאק (אנ'), ניו יורק, ארצות הברית
 שם לידה:  דניאל וירגיל מייסונוב Daniel Virgil Maisonneuve
 שם במה:  Sub Urban 
 מוקד פעילות:  ארצות הברית 
 תקופת הפעילות:  מ-2016
 עיסוק:  זמר, מפיק מוזיקלי, פזמונאי
 סוגה:  פופ • אינדי פופ • אלקטרו • רוק אלטרנטיבי
 כלי נגינה:  קול
 חברת תקליטים:  וורנר
 שיתופי פעולה בולטים:  DNMO,‏ REI AMI,‏ Ayelle,‏ Two Feet, בלה פורץ', מלאני מרטינז
 
דניאל וירגיל מייסונוב (באנגלית: Daniel Virgil Maisonneuve; נולד ב-22 באוקטובר 1999), הידוע בשם הבמה סאב ארבן (Sub Urban), הוא זמר, מפיק מוזיקלי ופזמונאי אמריקאי.
ביוגרפיה

מייסונוב נולד ב-22 באוקטובר 1999, בעיר נייאק (אנ') שבניו יורק, לאב קנדי-צרפתי ולאם טאיוואנית. הוא גדל בפרברי העיר ריג'ווד (אנ') שבניו ג'רזי, ובגיל 15 התחיל להפיק מוזיקה. הוא למד נגינה בפסנתר קלאסי בגיל 6, אך הפסיק בטענה ש"נמאס לו מלנגן יצירות של אנשים אחרים". בסתיו 2016, מייסונוב עזב את התיכון על מנת לפתח קריירה מוזיקלית, ו"בודד" את עצמו כדי לעבוד על הקלטות דמו ושירים שונים. שירו הפופולרי ביותר מאותה תקופת בידוד עצמי היה "Cradles", שהתפרסם לאחר שזכה לפופולריות רבה ברשת החברתית טיקטוק.
בשנים 2014 ו-2018 מייסונוב שיתף פעולה פעמים רבות עם המפיק המוזיקלי הבריטי DNMO, בשירים כדוגמת "Sick of You" ו-"Broken". מייסונוב אמר כי "מרבית ההשראה שלו הגיעה מאמנים כמו קיי. פליי (אנ'), EDEN (אנ'), אריס, ורזצ'ה (אנ'), ג'וג'י, Cage the Elephant ו-NoMBe (אנ')".
ב-13 במרץ 2020, מייסונוב הוציא לאור את המיני-אלבום הראשון שלו, Thrill Seeker, שעל אחד משיריו, "Freak", עבד בהשתתפות זמר ההיפ-הופ הדרום קוריאני REI AMI.
מייסונוב והזמרת-יוצרת ההולנדית נאז (אנ') היו אמורים לפתוח את סיבוב ההופעות "K-12 Tour" של הזמרת מלאני מרטינז, אך סיבוב ההופעות נדחה, ובהמשך בוטל, בשל מגפת הקורונה.
דיסקוגרפיה > מיני-אלבומים

| שם | פרטי האלבום |
| --- | --- |
Thrill Seeker:  יצא לאור: 13 במרץ 2020  פורמטים: הורדה דיגיטלית, הזרמת מוזיקה  חברת תקליטים: וורנר
דיסקוגרפיה > סינגלים

| שנה | שם | מיקומי שיא> USBub. | מיקומי שיא> USAlt. | מיקומי שיא> CAN | מיקומי שיא> CANRock | מכירות | אלבום |
| --- | --- | --- | --- | --- | --- | --- | --- |
| 2017 | "Broken" (עם DNMO) | — | — | — | — |  | לא מתוך אלבום |
| 2019 | "Sick of You" (עם DNMO) | — | — | — | — |  | Definition Forbidden |
| 2019 | "Cradles" | — | 1 | — | 32 |  RIAA: זהב  BPI: כסף  MC: זהב | לא מתוך אלבום |
| 2019 | "Isolate" | — | — | — | — |  | Thrill Seeker |
| 2020 | "Freak" (עם Rei Ami) | — | 28 | — | — |  | Thrill Seeker |
| 2021 | "Patchwerk" (עם Two Feet) | — | — | — | — |  | לא מתוך אלבום |
| 2021 | "Inferno" (עם בלה פורץ') | 4 | 35 | 61 | — |  | לא מתוך אלבום |
דיסקוגרפיה > וידאו קליפים

| שנה | שיר | במאי |
| --- | --- | --- |
| 2019 | "Cradles or Profanity of being kid" | אנדרו דונוהו |
| 2020 | "Freak" | אנדרו דונוהו |
| 2021 | "Cirque" | אנדרו דונוהו |
| 2021 | "Patchwerk" (עם Two Feet) | אנדרו דונוהו |
| 2021 | "Inferno" (עם בלה פורץ') | אנדרו דונוהו |
דיסקוגרפיה > כתיבת שירים

| שנה | שיר | אמנ/ית | אלבום |
| --- | --- | --- | --- |
| 2021 | "Build a Bitch" | בלה פורץ' | לא מתוך אלבום |
| 2021 | "Inferno" | בלה פורץ' | לא מתוך אלבום |
סיבובי הופעות > הופעות מרכזיות

2021: "Virgil's Mania Tour starring Sub Urban and Bella Poarch"
סיבובי הופעות > הופעות חימום

2019–2020: מלאני מרטינז – "K-12 Tour"
הערות שוליים

↑  Matozzo, Marissa (2020-03-13). "Welcome to Sub Urban's Gruesome 'Freak' Show". PAPER (באנגלית). נבדק ב-2020-04-22.{{cite web}}:  תחזוקה - ציטוט: url-status (link)
↑  Magazine, Alternative Press (2019-10-09). "Sub Urban makes "Cradles" the best bad dream you've ever had—watch". Alternative Press (באנגלית אמריקאית). נבדק ב-2020-04-22.
↑  Cingrana, Joe. "Ctrl+ALT+Del 'Pick of the Week': Sub Urban - 'Freak' ft. REI AMI", WNYL (FM), June 8, 2020. Accessed April 6, 2021. "Danny Maisonneuve, professionally known as Sub Urban is a 19-year-old visionary singer/songwriter and record producer. Born in Nyack, New York to a Taiwanese mom and a French-Canadian dad, and raised in the suburbs of Ridgewood, New Jersey nearly all of his life, Danny began producing music digitally at the age of 15."
↑  "Warner Records Press | Sub Urban". Warner Records. 2019. נבדק ב-2021-01-21.{{cite web}}:  תחזוקה - ציטוט: url-status (link)
↑  Definition Forbidden (באנגלית), נבדק ב-2021-01-03
↑  "Sub Urban". Spotify (באנגלית). נבדק ב-2020-04-22.
↑  "DNMO". Spotify (באנגלית). נבדק ב-2020-04-22.
↑  "Sub Urban". Genius (באנגלית). נבדק ב-2020-04-22.
↑  Thrill Seeker (באנגלית), נבדק ב-2021-01-03
↑  "Melanie Martinez K-12 2020 Tour - Sandy". Event Ticket USA (באנגלית). נבדק ב-2021-01-03.
↑  "CANCELLED - Melanie Martinez: The K-12 Tour". www.facebook.com. נבדק ב-2021-01-03.
↑  "Thrill Seeker by Sub Urban". Apple Music. נבדק ב-24 באפריל 2020. {{cite web}}:  (עזרה)
↑  "Bubbling Under Hot 100 Chart: August 28, 2021". Billboard. נבדק ב-2021-08-24.
↑  "Sub Urban Chart History: Alternative Songs". Billboard. נבדק ב-24 באפריל 2020. {{cite web}}:  (עזרה)
↑  "Canadian Hot 100 Chart: August 28, 2021". Billboard. נבדק ב-2021-08-24.
↑  "Sub Urban Chart History: Canada Rock". Billboard. נבדק ב-24 באפריל 2020. {{cite web}}:  (עזרה)
↑  Gold & Platinum, RIAA (באנגלית אמריקאית)
↑  BRIT Certified, BPI, יש להקליד Sub Urban בשדה Search BPI Awards וללחוץ Enter (באנגלית)
↑  Gold/Platinum, Music Canada (באנגלית אמריקאית)
↑  "CANCELLED - Melanie Martinez: The K-12 Tour, Sub Urban (Refunds at P (...) at Rockland Trust Bank Pavilion". Do617. נבדק ב-2021-01-03.
| --- | --- |
בקרת זהויות :  ISNI: 0000 0004 7955 0477  MusicBrainz: 9ba6d6c4-12fd-4500-a5d7-7d85fe4ee2b9
סויוז 12

סויוז 12 (ברוסית: Союз 12, "ברית 12") היא חללית סויוז שהמריאה ב-27 בספטמבר 1973 מקוסמודרום בייקונור שבקזחסטן כשעל סיפונה זוג קוסמונאוטים. מטרת הטיסה הייתה לבחון חללית סויוז מדגם חדש.
צוות

וסילי לאזארב
אולג מקארוב
צוות > צוות גיבוי

אלכסיי גוברב
גאורגי גרצ'קו
תיאור הטיסה

"סויוז 12" שוגרה ב-27 בספטמבר 1973 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.
זו הייתה טיסה ראשונה של חללית מאוישת לאחר האסון של סויוז 11. מאז 1971 הוכנסו שיפורים שונים לתכנון החללית וסויוז 11 למעשה הייתה הטיסה הראשונה של הדגם המשופר. הרכב הצוות צומצם ל-2 והם צוידו בחליפות חלל שהיו צריכים ללבוש במהלך המראה ונחיתה. בניגוד למקובל ובמטרה למנוע שמועות, כבר ביום ראשון של הטיסה שוחררה הודעה שטיסה תמשך יומיים בלבד.
מכיוון ששיגורי תחנות חלל במהלך תחילת 1973 נכשלו, לחללית לא היה לאן להתחבר והמטרה היחידה הייתה לבחון את הדגם החדש וחליפות החלל.
עבאסה

עבאסה (בערבית: عباس‏; 765–803) הייתה נסיכה ערבייה מבית עבאס. בתו של אל-מהדי, אחותם של אל-האדי והארון א-רשיד ואשתו של ג'עפר אבן יחיא אלברמכי.
ביוגרפיה

עבאסה נולדה בסביבות שנת 765. היא הייתה בתו של הח'ליף אל-מהדי מבית עבאס, ושל שפחה פרסית בשם רחים. היא הייתה אחותם למחצה של הח'ליפים אל-האדי והארון א-רשיד, ושל המשוררים אולאיה ואברהים אבן אל-מהדי. היו לה שלושה בעלים, ושלושתם מתו לפניה. מה שגרם לאבו נואס לכתוב מספר פסוקים סאטיריים בהם הוא מציע לח'ליף להשיא את עבאסה לאחד מאויביו. אחיה, הארון א-רשיד, היה קשור אליה מאוד, וכדי שיוכל לבלות יותר זמן במחיצתה, הוא החליט להשיא אותה לווזיר שלו ג'עפר אבן יחיא אלברמכי ממשפחת הברמכים העשירה ורבת ההשפעה. הוסכם שהנישואים יהיו פורמליים בלבד, ולפיכך נאסר על ג'עפר ועבאסה להתראות שלא במחיצת הח'ליף.
עם זאת, על פי המסופר, עבאסה התאהבה בג'עפר, והייתה נחושה לממש את נישואיהם. מדי לילה הייתה נשלחת שפחה לחדר המיטות של ג'עפר, אולם לילה אחד מילאה עבאסה את מקומה של השפחה. ג'עפר הופתע, אך לא התנגד. עבאסה נכנסה להריון וילדה תאומים. אחיה זעם כשנודע לו על כך, והוציא את ג'עפר להורג. משפחת הברמכים איבדה את כל כוחה. בני המשפחה נאסרו ורכושם הוחרם. עבאסה הוצאה להורג או הוגלתה, והתאומים שילדה הועברו למכה וגדלו שם. עם זאת, ישנן גם גרסאות אחרות על נפילת הברמכים.
הערות שוליים

↑  Women in World History: A Biographical Encyclopedia
↑  עבאסה Encyclopédie de l’Islam
↑  הערך ברמכים מתוך המהדורה האחת-עשרה של אנציקלופדיה בריטניקה